**INFORMÁCIA O SPRACÚVANÍ OSOBNÝCH ÚDAJOV
PRE ODOBERATEĽOV NEWSLETTERA
(PRIAMY MARKETING)**

V súlade s čl. 13 Nariadenia Európskeho parlamentu a Rady (EÚ) 2016/679 (všeobecné nariadenie o ochrane údajov) (ďalej len „**Nariadenie**“) si Vás dovoľujeme informovať o tom, ako nakladáme s Vašimi osobnými údajmi, ktoré nám poskytnete tým, že prejavíte záujem o odoberanie našich noviniek, informácií o akciách a ponúkaných službách (ďalej len „**newsletter**“).

Vaše osobné údaje poskytnuté udelením súhlasu s odberom newslettera budú spracúvať spoloční prevádzkovatelia:

**Hronček & Partners, s. r. o.** so sídlom Kálov 1, 010 01 Žilina, IČO: 47 248 327

a

**Top privacy s.r.o.** so sídlom Robotnícka 11591/1J, 036 01 Martin, IČO: 51 421 291

(ďalej len „**Spoloční prevádzkovatelia**“)

**Ak chcete získať viac informácií alebo uplatniť si svoje práva v súvislosti so spracúvaním osobných údajov, urobte tak prostredníctvom týchto kontaktov určených Spoločnými prevádzkovateľmi:**

poštová adresa: Top privacy s.r.o., Robotnícka 11591/1J, 036 01 Martin

e-mailová adresa: info@topprivacy.sk

(ďalej len „**Kontakt pre dotknuté osoby**“)

**Dohľadom nad zabezpečením ochrany osobných údajov je Spoločnými prevádzkovateľmi poverená zodpovedná osoba:**

Top privacy s.r.o., Robotnícka 11591/1J, 036 01 Martin

Kontakt: zodpovednaosoba@topprivacy.sk

(ďalej len „**Zodpovedná osoba**“)

Vašu e-mailovú adresu budeme spracúvať za účelom zasielania nášho newslettera, o čo ste prejavili záujem prostredníctvom výberu možnosti „*Súhlasím*“ na webstránke. Osobné údaje na tento účel spracúvame na základe článku 6 ods. 1 písm. a) Nariadenia, teda na základe Vášho dobrovoľného súhlasu.

**Súhlas, ktorý ste udelili môžete kedykoľvek odvolať kliknutím na link v pätičke e-mailovej správy alebo zaslaním e-mailu na e-mailovú adresu: info@topprivacy.sk** **.**

Dovoľujeme si Vás upozorniť, že odvolanie súhlasu nemá vplyv na zákonnosť spracúvania osobných údajov pred jeho odvolaním.

Vaše osobné údaje nespracúvame na účely našich oprávnených záujmov, nevykonávame automatizované rozhodovanie, vrátane profilovania, a ani ich nebudeme prenášať príjemcom v krajinách mimo EÚ (EHS) a medzinárodným organizáciám. Vaše osobné nebudeme zverejňovať.

Súhlas s odoberaním newslettera spracúvame počas jeho platnosti a uchovávame po dobu 4 rokov od jeho odvolania.

**V súvislosti so spracúvaním osobných údajov máte, za podmienok upravených v Nariadení, právo**:

* na získanie informácie o tom, či a ako spracúvame Vaše osobné údaje a máte právo na prístup k nim,
* na odvolanie súhlasu spôsobom, ktorým ste ho udelili, resp. spôsobom, ktorý si zvolíte,
* na opravu, doplnenie a/alebo aktualizáciu Vašich osobných údajov,
* na vymazanie Vašich údajov, v prípade, že:
	+ osobné údaje už nie sú potrebné na účely, na ktoré sa získavali alebo inak spracúvali, alebo
	+ ak sa osobné údaje spracúvali nezákonne alebo
	+ ak osobné údaje musia byť vymazané, aby sa splnila zákonná povinnosť podľa práva Únie alebo práva Slovenskej republiky,
* na obmedzenie spracúvania Vašich osobných údajov, v prípade, ak:
	+ napadnete správnosť osobných údajov, a to počas obdobia umožňujúceho overiť správnosť Vašich osobných údajov,
	+ spracúvanie je protizákonné a namietate proti vymazaniu Vašich osobných údajov a žiadate namiesto toho obmedzenie ich použitia,
	+ už nepotrebujeme Vaše osobné údaje na účely spracúvania, ale potrebujete ich Vy na preukázanie, uplatňovanie alebo obhajovanie právnych nárokov,
* preniesť Vaše osobné údaje, v štruktúrovanom, bežne používanom a strojovo čitateľnom formáte inému prevádzkovateľovi, ak sa spracúvanie vykonáva automatizovanými prostriedkami,
* podať sťažnosť dozornému orgánu, ktorým je Úrad na ochranu osobných údajov Slovenskej republiky, kontakty nájdete na [www.dataprotection.gov.sk](http://www.dataprotection.gov.sk).

Vždy sa však môžete obrátiť s otázkou alebo žiadosťou na nás, prostredníctvom kontaktov uvedených v úvode.

Apríl 2025

**Hronček & Partners, s. r. o.**

a

**Top privacy s.r.o.**